Na temelju članka 51. Zakona o sustavu civilne zaštite („Narodne novine“ broj 82/15., 118/18., 31/20. i 20/21.), članka 10. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ 126/19. i 17/20.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13.,  9/15. i 11/15. – pročišćeni tekst, 2/18., 3/18. - pročišćeni tekst, 4/20., 25/20., 3/21. i 4/21. pročišćeni tekst), župan Koprivničko-križevačke županije 19. srpnja 2021. donio je

**O D L U K U**

**o stanju pripravnosti i aktiviranju Stožera civilne zaštite Koprivničko-križevačke županije**

**i ostalih operativnih snaga iz sustava civilne zaštite radi provođenja**

**mjera i aktivnosti za sprječavanje širenja pandemijske bolesti COVID-19**

Odluka o stanju pripravnosti i aktiviranju Stožera civilne zaštite Koprivničko-križevačke županije i ostalih operativnih snaga iz sustava civilne zaštite radi provođenja mjera i aktivnosti za sprječavanje širenja pandemijske bolesti COVID-19 (u daljnjem tekstu: Odluka) donosi se sukladno zahtjevu Stožera civilne zaštite Republike Hrvatske (KLASA: 810-03/20-11/3; URBROJ: 511-01-330-20-102) od 17. ožujka 2020. godine. Ovom Odlukom stavlja se u stanje pripravnosti i aktivira Stožer civilne zaštite Koprivničko-križevačke županije i ostale operativne snage iz sustava civilne zaštite radi provođenja mjera i aktivnosti na području Koprivničko-križevačke županije s ciljem sprječavanja širenja pandemijske bolesti COVID-19 uzrokovane koronavirusom SARS-COV-2.



Prilagođavajući način rada stvarno nastalim okolnostima i ovisno o prirodi pojedine situacije, način provođenja mjera i aktivnosti iz članka 1. ove Odluke utvrđuje Stožer civilne zaštite Koprivničko-križevačke županije u svom užem sastavu.

Načelnik Stožera određuje uži sastav i način rada Stožera.

Načelnik Stožera može u rad Stožera kao pridružene članove, koji će olakšati provođenje mjera i aktivnosti, odrediti i ostale predstavnike:

* iz redova operativnih snaga iz temeljnih operativnih snaga, predstavnika pravnih osoba od interesa za sustav civilne zaštite, imenovanih koordinatora na lokaciji za mjere protiv COVID-19, povjerenika civilne zaštite,
* pročelnike upravnih odjela Koprivničko-križevačke županije i zaposlenike Koprivničko-križevačke županije,
* stručnjake iz tijela javne vlasti, zdravstvenih i znanstvenih institucija, drugih pravnih osoba, službi i udruga građana koji se civilnom zaštitom bave kao redovnom djelatnošću.

Danom stupanja na snagu ove Odluke stavlja se izvan snage Odluka župana o aktiviranju i stavljanju u punu funkciju Stožera civilne zaštite Koprivničko-križevačke županije zbog nastale situacije vezane uz širenje koronavirusa COVID-19 (KLASA: 810-03/20-01/5, URBROJ: 2137/1-01/16-20-9) od 17. ožujka 2020.godine.

Ova Odluka će se objaviti u “Službenom glasniku Koprivničko-križevačke županije”.

ŽUPAN KOPRIVNIČKO-KRIŽEVAČKE ŽUPANIJE

KLASA: 810-03/21-01/16

URBROJ: 2137/1-01/16-21-1 ŽUPAN

U Koprivnici, 19. srpnja 2021. Darko Koren, ing. građ., v.r.